b'\n_START_ARTICLE_\nKulit (produk haiwan)\n_START_PARAGRAPH_\nDalam aspek sistem busana dan produk haiwan, kulit ialah bahan yang fleksibel dan tahan lama yang dibuat dengan proses penyamakan kulit haiwan, terutamanya\xc2\xa0kulit lembu. Kulit digunakan sebagai bahan lazim pembuatan pakaian, dalaman kenderaan, perabot, sampul buku, alat muzik, dan sebagainya._NEWLINE_Semasa ini sebahagian besar kulit diperbuat dari kulit lembu. Kulit kambing, biri-biri, dan rusa juga digunakan untuk menghasilkan bahan yang lebih lembut dan lebih tinggi harganya. Kulit rusa digunakan sebagai sarung tangan di negara beriklim sederhana. Antara haiwan lain yang digunakan kulitnya ialah\xc2\xa0babi, kerbau, buaya, anjing, ular, kanggaru, dan unggas besar seperti burung unta._NEWLINE_Kulit kanggaru bersifat kuat, fleksibel, ringan, dan kalis lelas, sering digunakan sebagai bahan pembuat cambuk dan jaket pengguna motosikal, kasut bola sepak, dan sarung tinju.'